ดัชนีเชื่อมั่น ธ.ค.กลับมาชูคอ ม.หอการค้าชี้น้ำมันลดประหยัดเงิน 1.2 แสนล้าน
นายวชิร คูณทวีเทพ ผู้ช่วยผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยถึงผลสำรวจดัชนีความเชื่อมั่นของผู้บริโภคประจำเดือน ธ.ค.2557 ว่า อยู่ที่ 81.1 เพิ่มจาก 79.4 ในเดือน พ.ย.2557 ขณะที่ดัชนีความเชื่อมั่นเกี่ยวกับเศรษฐกิจโดยรวมเท่ากับ 70.5 เพิ่มจาก 68.8 ซึ่งเป็นอัตราสูงสุดในรอบ 17 เดือน ตั้งแต่เดือน ส.ค.2556 ดัชนีความเชื่อมั่นเกี่ยวกับโอกาสในการหางานทำเท่ากับ 74.6 เพิ่มจาก 73.1 ซึ่งเป็นอัตราสูงสุดในรอบ 20 เดือน นับตั้งแต่เดือน มิ.ย.2556 และดัชนีความเชื่อมั่นเกี่ยวกับรายได้ในอนาคต เท่ากับ 98.3 เพิ่มจาก 96.3 ซึ่งสูงสุดในรอบ 20 เดือนเช่นกัน,สำหรับปัจจัยบวกที่ทำให้ดัชนีความเชื่อมั่นทุกรายการปรับเพิ่มขึ้น ได้แก่ คณะกรรมการนโยบายการเงิน (กนง.) คงอัตราดอกเบี้ยนโยบายไว้ที่ 2.0% ต่อปี ราคาน้ำมันขายปลีกในประเทศลดลง การจัดมหกรรมลดราคาสินค้าของกระทรวงพาณิชย์ เป็นเวลา 7 วัน ลดราคา 20-70% ทำให้การจับจ่ายใช้สอยดีขึ้น,ด้านนายธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย กล่าวว่า ดัชนีเชื่อมั่นปรับตัวดีขึ้นอีกครั้ง หลังจากราคาน้ำมันปรับตัวลดลงต่อเนื่อง เฉพาะเดือน ธ.ค.2557 การลดลงของราคาน้ำมัน ทำให้ผู้ บริโภคประหยัดเงินลงได้ประมาณ 5,000 ล้านบาท และหากเทียบ จากเดือน มิ.ย.2557 ซึ่งน้ำมันอยู่ที่ประมาณ 100 เหรียญสหรัฐฯ ต่อบาร์เรล มาอยู่ที่เฉลี่ย 60 เหรียญต่อบาร์เรล ในเดือน ธ.ค. ทำให้ ประหยัดเงินได้ประมาณ 10,000 ล้านบาท หรือปีละ 120,000 ล้านบาท สามารถช่วยให้เศรษฐกิจเพิ่มขึ้นอีกประมาณ 0.5%,คาดว่าช่วงครึ่งแรกปี 2558 ราคาน้ำมันจะลดลงอีก ไปอยู่ที่ประมาณ 40 เหรียญสหรัฐฯต่อบาร์เรล ซึ่งจะมีผลให้ราคาน้ำมันขายปลีกในประเทศลดลงอีกประมาณลิตรละ 2 บาท ทำให้มีเงินเหลือในประเทศเพิ่มเป็น 150,000-180,000 ล้านบาท ส่งผลให้เศรษฐกิจปรับตัวดีขึ้น คาดว่าครึ่งปีแรก 2558 เศรษฐกิจจะขยายตัวได้ในกรอบ 2.5-3% ครึ่งปีหลัง 4.5-5% รวมทั้งปีจะโตได้ 3.5-4%.
ดัชนีเชื่อมั่นปรับตัวดีขึ้นอีกครั้ง หลังจากราคาน้ำมันปรับตัวลดลงต่อเนื่อง เฉพาะเดือน ธ.ค.2557 การลดลงของราคาน้ำมัน ทำให้ผู้ บริโภคประหยัดเงินลงได้ประมาณ 5,000 ล้านบาท และหากเทียบ จากเดือน มิ.ย.2557 
ธนวรรธน์ พลวิชัย,ดัชนีเชื่อมั่น,ปรับตัว,ราคา,น้ำมัน,ลดลง,วชิร คูณทวีเทพ,ประหยัด